[image: image1.jpg]PENIYbJAUKA CPIICKA
I'PAJJ 3BOPHUK
TPAZIOHAYE/THUK

I'PA/ICKA YIIPABA T'PAJIA 3BOPHUK
ONJELEILE 3A CTAMBEHO-KOMYHAJIHE TTIOCJIOBE M IIOCJOBE CAOFPARAJA

Caemoz Cage 124 75400 3eophur; Tea: 056/232-238, daxc: 056/232-221, www,gradzvornik.org, e-mail: stambeno. komunalno@gradzvornik.org





Број: 05-96-83/2023
Датум: 22.12.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „МОЗИС“ д.о.о. Челопек, за издавање еколошке дозволе за погон за примарну прераду дрвета, који се налази у насељу Улице бб, град Зворник, од 03.11.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „МОЗИС“ д.о.о. Челопек, ЕКОЛОШКА ДОЗВОЛА за погон за примарну прераду дрвета, који се налази у насељу Улице бб, град Зворник, на грађевинским парцелама означеним као к.ч. број: 2798/4 и 2798/5 К.О. Челопек. 
2. Опис активности и постројења за које се издаје еколошка дозвола:
Објекат пилане се налази у насељеном мјесту Челопек, поред пута Челопек – Зворник. Технолошки процес односи се на поступак прераде трупаца у условне производе. Пројектним задатком је поредвиђено да се у погону годишње преради сса 2200 m3 трупаца.
Еколошка дозвола се издаје за сљедеће објекте:

· Производну халу, димензија 20,00 x 9,00 m, спратности Пр+О, у којој су смјештене 2 трачне пиле –вертикалне, вишелисни циркулар, вертикална трачна пила са колицима за уздужно резање и оштрилица за трачне тестере.
· Објекат опште намјене, 14,00 x 6,00 m, спратности Пр+1, у приземљу се налази канцеларија, мокри чвор, оштрачница, а на спрату канцеларија и трпезарија.
· Надстрешница за складиштење, димензија 20,00 x 5,00 m, спратности Пр+О у којој је смјештен хидраулични цјепач дрва.
· Простор за трупце, димензија 20,00 x 12,00 m.
· Простор за просушивање, димензија 25,00 x 20,00 m.

Технолошки процес погона за примарну прераду дрвета састоји се из сљедећих фаза:
Фаза 1. Пријем и ускладиштење трупаца

Фаза 2. Прерада трупаца у резану грађу

Фаза 3. Природно сушење и складиштење резане грађе

Фаза 4. Прављење палета за слагање цијепаног дрвета
Фаза 5. Резање трупаца, цијепање истих и слагање у палете

Фаза 6.Прекрајање грађе на одговарајуће димензије, укивање, склапање и складиштење палета 

Фаза 7. Транспорт
   Од машина у свом раду инвеститор користи још и виљушкар.

         Све машине које се користе у процесу рада и пружању услуга морају бити прегледане од стране надлежне институције. 

3. Инвеститор „МОЗИС“ д.о.о. Челопек,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „МОЗИС“ д.о.о. Челопек, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Квасити манипулативни простор у сушном периоду у циљу смањења стварања честица прашине од моторних возила која долазе на локацију.

· Уградити одговарајуће филтере у вентилационе отворе просторије за завршну обраду.
· Вршити редован преглед и сервис опреме и уређаја, према спецификацији произвођача.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Саобраћајнице и манипулативне површине одржавати чистим.
· У случају да се у току рада постројења, контролом нивоа буке установи да иста прелази

· законом прописане вриједности, извршити додатну изолацију објекта као и предузети низ других мјера (замјена дијела машине који изазива буку, ремонт постројења и др.).

· Адекватном организацијом рада спречити стварање гужве и застоја. 

· Користити технички исправну опрему, радне и помоћне машине, вршити редовна периодична испитивања од стране овлаштене институције.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Заштиту од повећаног утицаја буке која настаје у процесу рада вршити употребом машина које не емитују повећан ниво буке, вршити звучну изолацију извора буке или објеката.
· Током рада објекта потребно је врата на халама и другим објектима гдје се јавља бука, држати затворена (отварати по потреби).

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).
· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса.

· Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· Оборинске воде са крова објекта системом хоризонталних и вертикалних олука одводити у отворени канал и испуштати у природни реципијент.
· Оборинске воде са манипулативних површина одводити, преко сабирних канала и шахта, на пречишћавање на сепаратору уља и масти кроз који пролази одводна вода са манипулативних нповршина, па одатле у крајњи реципијент – септичку јаму.
· Редовно чистити и одржавати у функционалном стању све елементе канализационог система који прикупљају отпадне воде.

· Уградити сепаратор масти и уља за третман отпадних вода из предметног објекта на локацији.
· Прописно и редовно чистити и одржавати у функционалном стању сепаратор масти и уља, а отпадне материје из сепаратора збрињавати на основу Уговора са овлаштеним оператером.
· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 

· Вршити редовну контролу механизације у циљу спрјечавања цурења уља из машина.

· Све отпадне воде треба третирати наначин да се не угрози квалитет подземних, површинских вода и земљишта.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· У случају испуштања нафте и нафтних деривата из камиона и виљушкара, користити комерцијална патентирана средства-адсорбенс за упијање нафтних деривата (пијесак и слично).
· Употребљени адсорбенс и друге загађене материје збринути као опасни отпад.
· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци. 

· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Строго је забрањено мијешање опасног и неопасног отпада.
· Контејнере држати на чврстој бетонској подлози, приступачној за прилаз возила комуналне службе.
· Контејнери и посуде за складиштење опасног отпада морају бити намјенски, са јасно означеном врстом отпадом и нивоом опасности отпада ("опасно по животну средину").
· Отпадно уље се привремено одлагати испред предметног објекта у намјенске металне бачве, затвореног типа.

· Отпадне филтере одлагати у намјенске контејнере прописно означене типом и врстом опасности.

· Папирни и картонски отпад одлагати у водонепропусни контејнер затвореног типа независно од комуналног отпада и исти продавати овлаштеном предузећу за промет секундарних сировина.
· Отпад настао упијањем разних уља и масти посебно одлагати и третирати као опасан до момента преузимања од стране фирме овлаштене за управљање опасним отпадом.
· Збрињавати остатке хране на прописан начин да би се спријечило окупљање птица, глодара и других животиња.

· Сакупљање опасног отпада (екопор, зауљене крпе, амбалажа, зауљене течности) са предметне парцеле на којој се налази предметни објекат се врши у контејнере затвореног типа и исти збрињава овлаштено предузеће за збрињавање опасног отпада.

· Контејнери за отпад морају бити лоцирани на чврстој водонепропусној подлози (простору).
· Водити мјесечну и годишњу евиденцију о количинама насталог отпада.
· Одговорно лице дужно је да се придржава мјера Плана управљања отпадом у складу са Законом о управљању отпадом. 

· Проводити мјере и активности из Плана управљања отпадом, успоставити вођење евиденције о контроли и чишћењу сливних канала и третману отпада по врстама.

· Инвеститор је у обавези склопити Уговор о преузимању опасног отпада (који се јавља приликом чишћења сливника и сепаратора на предметној локацији) са овлаштеним предузећем који се бави збрињавањем ове врсте отпада.
· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити током рада пословног објекта
	Шифра
	Назив отпада

	 03 
	ОТПАД ОД ПРЕРАДЕ ДРВЕТА И ПРОИЗВОДЊЕ ПЛОЧА И НАМЈЕШТАЈА, ЦЕЛУЛОЗЕ, ПАПИРА И КАРТОНА

	03 01 
	Отпад од прераде дрвета и производње плоча и намјештаја

	03 01 01
	Отпадна кора и плуто

	03 01 04* 
	Пиљевине, струготине, отпаци од резања дрва, дрво, иверице фурнир који садрже опасне супстанце

	03 01 05 
	Пиљевине, струготине, отпаци од резања дрва, дрво, иверице фурнир који не садрже опасне супстанце 

	03 01 99 
	Отпади који нису другачије спецификовани

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19)

	13 02 
	Отпадна моторна уља, уља за мјењаче и подмазивање 

	13 02 06 *
	Синтетичка моторна уља, уља за мјењаче и подмазивање

	13 05
	Садржај сепаратора уље / вода

	13 05 02*
	Муљеви из сепаратора уље / вода

	13 05 07*
	Зауљена вода из сепаратора уље / вода

	13 07
	Отпади од течних горива

	13 07 01* 
	Отпади од течних горива - погонско гориво и дизел 

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТРЕРСКИ  МАТЕРИЈАЛИ И ЗАШТИТНЕ  ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 
	Адсорбенти, филтерски материјали, крпе за брисање, заштитна одјећа 

	15 02 03
	Адсорбенти, филтерски материјали, крпе за брисање и заштитна одјећа  другачији од оних наведених у 15 02 02

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ

	20 01
	Одвојено сакупљане фракције (изазев 05 01) 

	20 01 01
	Папир, картон

	20 03
	Остали општински отпади 

	20 03 01
	Мијешани комунални отпад

	20 03 04 
	Муљеви од септичке јаме 


  Напомена: Опасни отпад у Каталогу отпада има ознаку звијездице (*)           
             3.3.4.   Мјере заштите у случају инцидентних ситуација

У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење.

· Обезбједити несметан приступ објектима (за ватрогасну службу и сл.).
Извршити потпуну санацију евентуално настале штете у што краћем временском року.
            3.3.5.   Мјере након затварања постројења

· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

         3.4. Инвеститор, „МОЗИС“ д.о.о. Челопек, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
4.1. Вриједности квалитета ваздуха – измерене вриједности квалитета ваздуха са локације предметног објекта морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12).
Табела број 2: Граничне вриједности ваздуха – ГВВ у циљу заштите здравља људи
	Загађујућа материја

изражена у μg/m3
	ГРАНИЧНЕ ВРИЈЕДНОСТИ ВАЗДУХА - ГВВ

	
	Период узорковања
	Максимална дозвољена вриједност μg/m3
	Висока вриједност

μg/m3

	УЛЧ
	24 часа 
	250
	350*


* Не би требало да буде прекораĉена више од 7 пута у календарској години ( 98-и перцентил)
          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 
Табела бр. 3. Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент,  морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01). 
Табела бр. 4. Дозвољене граничне вриједности параметара у отпадним водама које се могу испуштати површинске воде
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Алкалитет
	Mg.CaCO3/l
	-

	   4.
	Електропроводљивост
	µS/cm
	-

	5.
	Остатак испарења на 105◦ С
	mg/l
	-

	6.
	Остатак - нефилтрабилни
	mg/l
	35

	7.
	Остатак - филтрабилни
	mg/l
	-

	8.
	Укупне суспендоване материје 
	g/m3
	0,5

	9.
	Растворени кисеоник
	mg/l

% zasićenja
	-

	10.
	БПК5
	mg/l
	25

	11.
	ХПК
	mg/l
	125

	12.
	Амонијачни азот
	mg/l
	10

	13.
	Амонијак
	mg/l
	-

	14.
	Нитритни азот
	mg/l
	1

	15.
	Нитратни азот
	mg/l
	10

	16.
	Укупни азот по Кејхлдалу
	mg/l
	15

	17.
	Укупни фосфор
	mg/l
	3

	18.
	Масти уља
	mg/l
	-

	19.
	Гвожђе
	mg/l
	2000

	20.
	Кадмијум
	mg/l
	10

	21.
	Манган
	mg/l
	500

	22.
	Никл
	mg/l
	10

	23.
	Олово
	mg/l
	10

	24.
	Укупни хром
	mg/l
	100

	25.
	Цинк
	mg/l
	1000


5. Мониторинг
         5.1.  Одговорно лице „МОЗИС“ д.о.о. Челопек, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр. 5: План мониторинга животне средине на локацији погона
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга 

Сталан или повремен мониторинг
	Одговорност

	Квалите

отпадних

вода 
	Извршити

анализу

узорака

отпадне

воде у

складу са

Правилником
	На мјесту испуста у септичку јаму

	Теренско

испитивање

мобилном

опремом и

лабораторијско испитивање

параметара

квалитета воде.
	Један пут годишње

у складу са

Правилником о условима за испуштање

отпадних вода у

површинске воде (Сл.

гласник РС,

бр. 44/01)
	Извођач /фирма

специјализована за

мониторинг вода и

надзор Инвеститора

	Квалитет

ваздуха
	Емисија прашине на локацији пилане тј, концентрација УЛЧ


	Круг пилане
	Вршити мониторинг у складу са уредбом о граничним вриједностима квалитета ваздуха („Сл.гл.РС“, бр. 124/12)
	Мјерење ваздуха
вршити један пут годишње у

периоду рада

	Извођач

/Фирма специјализована за мониторинг

ваздуха и надзор

Инвеститора

	Квалитет земљишта
	Физичко

хемијски

параметри

	На локацији погона
	Зависно од врсте загађења
	У  случају инцидентних ситуација или по налогу надлежне инспекције
	Извођач

/Фирма специјализована за мониторинг

земљишта и надзор

Инвеститора

	Ниво буке
	Извршити

мјерење

укупног

нивоа

буке на

локацији

погона
	На локацији

погона 


	15-минута

еквивалентни

ниво буке 
	Мјерење буке

вршити један пут

годишње у

периоду рада
	Извођач/фирма

специјализована за

мониторинг буке и

надзор Инвеститора


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „МОЗИС“ д.о.о. Челопек, дана 03.11.2023.год., поднео је Градској прави Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за погон за примарну прераду дрвета, који се налази у насељу Улице бб, град Зворник, на грађевинским парцелама означеним као к.ч. број: 2798/4 и 2798/5 К.О. Челопек.
         Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења.

Инвеститор је уз Захтјев за издавање еколошке дозволе, поред Доказа број протокола: 5001-11/2023 од 01.11.2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-21-000 204 од 03.03.2021.год.
· Увјерење, Управа за индиректно опорезивање Бања Лука, број: 04/5-1/II-17-1-1735-1113/05 од 11.11.2005.год.
· Обавјештење, Републички завод за статистику Бања Лука, број: 27398 од 30.03.2012.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, КО Челопек, број плана: 8 од 30.11.2012.год.
· Посједовни лист – извод број: 611/6, Републичка управа за геодетске и имовинско – правне послове Бања Лука, ПЈ Зворник, КО Челопек, број: 21.21-952.1-1-2002/2012 од 30.11.2012.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.3-1-1216/12 од 30.11.2012.год.
· Рјешење, Одјељење за просторно уређење Општинска управа Зворник, број: 04-361-137/2005 од 29.09.2005.год.

· Рјешење, Одјељење за просторно уређење Општине Зворник, број: 04-361-105/2012 од 05.02.2013.год.

· Рјешење, Начелник Општине Зворник, број: 08-320-10/2007 од 13.02.2007.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 09.11.- 09.12.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

